Ohangaron tumani prokurori Muzaffar Rashidov Qibray tumanining yangi hokimiga aylandi. Foto: Toshkent viloyati hokimligi Adliya maslahatchisi Muzaffar Abrorovich Rashidov Xalq deputatlari Qibray tumani Kengashining qarori bilan tuman hokimi etib tayinlandi. Muzaffar Rashidov 1987 yili Toshkent viloyati Zangiota tumanida tug‘ilgan. Ma’lumoti – oliy. 2009 yilda Toshkent davlat yuridik institutini tamomlagan. Lavozimga tayinlangunga qadar, Ohangaron tumani prokurori lavozimida ishlab kelayotgan edi. Qibray tumaniga 2018 yil iyul oyidan buyon rahbarlik qilib kelgan Miragzam Qosimov 2023 yil avgust oyi boshida prezidentning Toshkent viloyatiga tashrifi vaqtida o‘tkazilgan videoselektorda ishdan olingandi.